recursal/SuperWikiNEXT-32B huggingface dataset:
**சின்னப்பொண்ணு** *(Chinnaponnu)* இந்தியாவின் தமிழ்நாடு மாநிலத்தைச் சேர்ந்த ஒரு நாட்டுப்புற இசைக்கலைஞர். இவர் சிவகங்கை மாவட்டத்தில் உள்ள கிராமம் ஒன்றில் பிறந்தவர்.

தனது பதின்மூன்றாம் வயது முதலே கோயில்களிலும் தேவாலயங்களிலும் பாடத்துவங்கிய இவர், பின்னர் கோட்டைச்சாமி குழுவினருடன் இணைந்து பாடத்துவங்கினார். நாட்டுப்புற ஆய்வியலாளர் கே. ஏ. குணசேகரனின் உதவி தமிழ்நாட்டு மேடைகள் பலவற்றிலும் சின்னப்பொண்ணுவின் பாடலை ஒலிக்கச் செய்தது.

2004 ஆம் ஆண்டில் இரஜினிகாந்த் நடித்த சந்திரமுகி படத்தில் இவர் பாடிய வாழ்த்துறேன் வாழ்த்துறேன் எனும் பாடல் இவர் திரைத்துறையில் அடியெடுத்து வைத்த நிகழ்வாகும். 2008ஆம் ஆண்டில் காதலில் விழுந்தேன் படத்தில் இவர் பாடிய நாக்கு முக்கா பாடல் மிகவும் புகழ்பெற்றது. "நாக்கு முக்கா"வின் மாறுபட்ட பதிப்பு (மாற்றப்பட்ட பாடல் வரிகளுடன்) சிறிய தி டைம்ஸ் ஆஃப் இந்தியா விளம்பரத் திரைப்படமான எ டே இன் தி லைப் ஆப் சென்னை என்ற தலைப்பில் இடம்பெற்றது. இது 2009-இல் கேன்சில் இரண்டு தங்க சிங்கங்க விருதுகளை வென்றது. பாலிவுட் சிறந்தப் படமான *தி டர்ட்டி பிக்சரில்* கூட இந்தப் பாடல் இடம்பெற்றுள்ளது.

2010 ஆம் ஆண்டில், எஸ். எஸ். பாண்டியன் இயக்கிய சூரியன் சட்டக் கல்லூரி திரைப்படத்தின் "தீக தீக" பாடலுக்காக 2010ஆம் ஆண்டு பதிப்பு விருதை வென்றார். இதே ஆண்டில், கௌதம் வாசுதேவ் மேனன் இயக்கிய காணொளியுடன், ஏ. ஆர். ரகுமான் இசையமைத்த, உலகத் தமிழ்ச் செம்மொழி மாநாடு 2010க்கான பாடலில் இடம்பெற்ற கலைஞர்களில் இவரும் ஒருவர்.

2011ஆம் ஆண்டு சூன் மாதம் இவர் எம் டிவி கோக் ஸ்டுடியோ நிகழ்ச்சியில் கைலேஷ் கெர் உடன் இணைந்து பாடல்களைப் பாடினார்.

தனிப்பட்ட வாழ்க்கை
------------------

1990இல் சின்னப்பொண்ணு இசையமைப்பாளரும் தாள வாத்தியக் கலைஞருமான செல்வ குமாரை (பொதுவாக குமார் என்ற பெயரில் பாடுபவர்) தஞ்சாவூர் மாரியம்மன் கோயிலில் திருமணம் செய்து கொண்டார். அன்றிலிருந்து இவர்கள் ஒன்றாக இசையமைத்து இணைந்து நடித்துள்ளனர்.

2008-இல் சின்னப்பொண்ணு ஒரு கடுமையான வாகன விபத்தில் சிக்கினார். இதில் இவரது வாகன ஓட்டுநர் கொல்லப்பட்டார். சின்னப்பொண்ணு தலையில் காயம் அடைந்தார். பல வாரங்கள் மருத்துவமனையில் அனுமதிக்கப்பட்டார். ஆனால் சில மாதங்களுக்குள் மீண்டும் நிகழ்ச்சியினைத் தொடர்ந்தார்.

2021ஆம் ஆண்டில், சின்னபொண்ணு மெய்காட்சி நிகழ்ச்சியான பிக் பாஸ் தமிழ் 5-இல் பங்கேற்றார். 4 வாரங்கள் இந்நிகழ்விற்கான வீட்டில் வாழ்ந்த ஒரே வயதான பெண் போட்டியாளர் இவர் ஆவார்.
2023ல் ஜீ தமிழ் *சூப்பர் ஜோடியில்* சின்னபொண்ணு பங்கேற்றார்.

மேற்கோள்கள்
-----------

1. ↑  "TOI wins India its first Gold Film Lions at Cannes". *The Times of India* இம் மூலத்தில் இருந்து 2012-04-05 அன்று. பரணிடப்பட்டது.. .
2. ↑  "A Day in the Life of Chennai". Archived from the original on 14 February 2022. பார்க்கப்பட்ட நாள் 8 April 2011.
3. ↑  *Chinna Ponnu on cloud nine*
4. ↑  The Hindu (14 November 2008). "Singer Injured in Road Accident". *தி இந்து* (Chennai, India) இம் மூலத்தில் இருந்து 20 September 2011 அன்று. பரணிடப்பட்டது... பார்த்த நாள்: 8 April 2011.
**மயங்க் யாதவ்** ஒரு இந்தியத் துடுப்பாட்ட வீரர் ஆவார். இவர் உள்நாட்டுத் துடுப்பாட்டத்தில் டெல்லி அணிக்காகவும், இந்தியன் பிரீமியர் லீக்கில் லக்னோ சூப்பர் ஜெயண்ட்ஸ் அணிக்காகவும் விளையாடுகிறார். இவர் வலது கை வேகப்பந்து வீச்சாளரும் வலது கை மட்டையாளரும் ஆவார்.

தொழில் வாழ்க்கை
---------------

இவர் தனது தொழில்முறை இருபது20 போட்டியில் டெல்லி அணிக்காக மணிப்பூருக்கு எதிராக, அக்டோபர் 11, 2022 அன்று அறிமுகமானார். டிசம்பர் 12, 2022 அன்று அரியானாவுக்கு எதிராக டெல்லி அணிக்காக பட்டியல் அ போட்டியில் அறிமுகமானார். அதற்கு அடுத்த நாள், அவர் மகாராஷ்டிராவுக்கு எதிராக டெல்லி அணிக்காக முதல் தரத் தொடரில் அறிமுகமானார்.

பிப்ரவரி 2023 இல், அவரை லக்னோ சூப்பர் ஜயண்ட்ஸ் அணி 2023 இந்தியன் பிரீமியர் லீக் தொடருக்காக ரூ. 20 லட்சத்திற்கு வாங்கியது. காயம் காரணமாக 2023 தொடரைத் தவறவிட்ட பின்னர், யாதவ் 2024 ஆம் ஆண்டில் பஞ்சாப் கிங்ஸுக்கு எதிராக ஐபிஎல்லில் அறிமுகமானார். இந்தப் போட்டியல் 27 ஓட்டங்களைக் கொடுத்து மூன்று இலக்குகளை வீழ்த்தினார். இந்தப் போட்டியில், ஐபிஎல் 2024 இல் மிக வேகமாகப் பந்து வீசிய யாதவ், மணிக்கு 155.8 கிலோ மீட்டர் வேகத்தை பதிவு செய்தார். ஐபிஎல் தொடரில் தனது முதல் போட்டியில் ஆட்ட நாயகன் விருதை வென்றார்.

மேற்கோள்கள்
-----------

1. ↑  "Mayank Yadav". பார்க்கப்பட்ட நாள் 6 April 2023.
2. ↑  "Mayank Yadav makes his professional and T20 debut". பார்க்கப்பட்ட நாள் 6 April 2023.
3. ↑  "Mayank Yadav make his List A debut". பார்க்கப்பட்ட நாள் 6 April 2023.
4. ↑  "Mayank Yadav makes his first-class debut one day after making his List A debut". பார்க்கப்பட்ட நாள் 6 April 2023.
5. ↑  "Fastest delivery In IPL 2024". பார்க்கப்பட்ட நாள் 30 March 2024.
அமெரிக்காவின் **கிழக்கு கடற்கரை** (East Coast of the United States) **அட்லாண்டிக் கடற்கரை, அட்லாண்டிக் கடற்கரை** கடலோரப் பகுதி என்றும் அழைக்கப்படுகிறது, இது கிழக்கு அமெரிக்கா அட்லாண்டிகப் பெருங்கடலைச் சந்திக்கும் கடற்கரையை உள்ளடக்கிய பகுதியாகும். 1776இல் ஐக்கிய அமெரிக்காவை உருவாக்கிய பதின்மூன்று குடியேற்றங்கள் இந்த கடற்கரையில் அமைந்திருந்தன, மேலும் இது ஐக்கிய அமெரிக்காவின் வளர்ச்சியில் முக்கிய பங்கு வகித்துள்ளது.

இப்பகுதி பொதுவாக அட்லாண்டிக் பெருங்கடலின் எல்லையில் உள்ள அமெரிக்க மாநிலங்களை உள்ளடக்கியதாக புரிந்து கொள்ளப்படுகிறது. கனெடிகட், டெலவெயர், புளோரிடா, ஜோர்ஜியா, மேய்ன், மேரிலாந்து, மாசச்சூசெட்ஸ், நியூ ஹாம்ப்ஷயர், நியூ ஜெர்சி, நியூயார்க், வட கரோலினா, றோட் தீவு, தென் கரோலினா மற்றும் வர்ஜீனியா, அத்துடன் கூட்டாட்சித் தலைநகரமான வாஷிங்டன், டி. சி. மற்றும் கடற்கரை அல்லாத மாநிலங்களான பென்சில்வேனியா, வெர்மான்ட் , மேற்கு வர்ஜீனியா ஆகியவற்றை உள்ளாடக்கியுள்ளது.

இடப்பெயர்ச்சி மற்றும் கலவை
--------------------------

அமேரிக்காவின் கிழக்குக் கடற்கரையை அட்லாண்டிக் கடற்கரை என்றும் அழைப்பர். அட்லாண்டிக் கடற்கரை, அட்லாண்டிக் சமுத்திரத்தில் இருப்பதால் காரணப் பெயரக உள்ளது.

அட்லாண்டிக் பெருங்கடலில் பெரிய கடற்கரையைக் கொண்ட 14 மாநிலங்கள் (வடக்கிலிருந்து தெற்கு வரைஃ மைனே, நியூ ஹாம்ப்ஷயர், மாசசூசெட்ஸ், ரோட் தீவு, கனெக்டிகட், நியூயார்க், நியூ ஜெர்சி, டெலாவேர், மேரிலாந்து, வர்ஜீனியா, வட கரோலினா, தென் கரோலினா. பென்சில்வேனியா மற்றும் வாஷிங்டன், டி. சி. முறையே டெலாவேர் நதி மற்றும் போடோமாக் ஆற்றின் எல்லையாக உள்ளன.

மேற்கோள்கள்
-----------

1. ↑  *East Coast Region Energy Sector Risk Profile* (PDF), US Department of Energy Office of Electricity Delivery & Energy Reliability, பார்க்கப்பட்ட நாள் 2023-06-07
2. ↑  "Seaboard". *Collins Dictionary*. HarperCollins. பார்க்கப்பட்ட நாள் 22 September 2022.
**எம். கமலாத்தாள்** (*M Kamalathal*) என்பவர் தமிழ்நாடு கோயம்புத்தூர் மாவட்டத்தினைச் சார்ந்தவர். இவரைப் பாசமாக *இட்லி அம்மா* (அம்மா மற்றும் பாட்டிமா) என்று இப்பகுதி மக்கள் அழைக்கின்றனர். இவர் இடம்பெயர்ந்த தொழிலாளர்கள் மற்றும் தேவைப்படுபவர்களுக்கு இட்லி தயாரிப்பதிலும் விற்பனை செய்வதிலும் இவர் செய்த பணிக்காக அறியப்பட்ட ஓர் இந்தியச் சமூக சேவகர் ஆவார்.

சமூகப் பணிகள்
-------------

கோயம்புத்தூர் நகரின் புறநகரில் உள்ள வடிவேலம்பாளையத்தில் வசிக்கும் கமலாத்தாள், தனது தன்னலமற்ற சேவை மற்றும் குறைந்த இலாபத்தில் வணிகம் செய்வதால் பெயர் பெற்றவர். இவர் ஒவ்வொரு நாளும் சுமார் 600 இட்லி சாம்பார் மற்றும் சட்னி பக்க உணவுகளுடன் ஒரு இட்லி 1 ரூபாய் என விற்கிறார். இவை அனைத்தினையும் இவர் தனியாகவே தயாரிக்கிறார். இவரின் சேவையினை அறிந்த மகேந்திரா நிறுவனம் இவருக்கு வீட்டினையும் நவீன சமையலறையினையும் கட்டிக்கொடுத்தனர். இவரை இந்தியப் பிரதமர் நரேந்திர மோதி தனது மனதின் குரல் நிகழ்ச்சியிலும், தமிழக முதல்வர் மு. க. ஸ்டாலின் தமிழக அரசு பள்ளி மாணவர்களுக்கு காலை உணவு வழங்கும் திட்டத்தினை துவக்கி வைக்கும்போது சிறப்பித்தார்.

மேற்கோள்கள்
-----------

1. ↑  "Paatima's ₹1 idlis a crowd-puller in Coimbatore". *தி இந்து* (in ஆங்கிலம்). பார்க்கப்பட்ட நாள் 12 September 2019.
2. ↑  "The Wonder Woman Behind Coimbatore's '1 Rupee Idli'". *National Geographic*. பார்க்கப்பட்ட நாள் 2020-09-17.
3. ↑  "The 1 ₹ Idli along with Care - Meet K Kamalathal, The 80-Year-Old Woman". *My Adventures by Praveen Kumar* (in ஆங்கிலம்). பார்க்கப்பட்ட நாள் 23 June 2019.
4. ↑  "Meet 85-year old Kamalathal, who sells idlis for Rs 1". *Deccan Herald* (in ஆங்கிலம்). பார்க்கப்பட்ட நாள் 14 September 2019.
5. ↑
6. ↑
**பெர்ரிசயனைடு** (*Ferricyanide*) என்பது ஓர் அயனியாகும் [Fe(CN)6]3− என்ற மூலக்கூற்று வாய்பாட்டால் இந்த அயனி அடையாளப்படுத்தப்படுகிறது. அரிய இந்த அயனி அறுசயனோபெர்ரேட்டு என்ற பெயராலும் அடையாளப்படுத்தப்படுகிறது. ஆனால் முறையான பெயரிடல் முறையில் அறுசயனிடோபெர்ரேட்டு(III) என்பது இதன் பெயராகும். பெர்ரிசயனைடு அயனியின் மிகவும் பொதுவான உப்பு பொட்டாசியம் பெர்ரிசியனைடு ஆகும். இவ்வுப்பு கரிம வேதியியலில் ஓர் ஆக்சிசனேற்றியாகப் பயன்படுத்தப்படும் ஒரு சிவப்பு நிறப்படிகப் பொருளாகும்.

பண்புகள்
--------

[Fe(CN)6]3− அயனி என்பது ஆறு சயனைடு ஈந்தணைவிகள் எண்முக வடிவத்தில் பிணைக்கப்பட்ட Fe3+ மையத்தைக் கொண்டுள்ளது. அணைவில் Oh சமச்சீர் உள்ளது. இரும்பு குறைந்த சுழல் மற்றும் தொடர்புடைய பெர்ரோசயனைடு அயனியாக [Fe(CN)6]4− எளிதில் குறைக்கப்படுகிறது. இது ஒரு பெர்ரசு அயனி (Fe2+) வழிப்பெறுதியாகும். இந்த ஏற்றவொடுக்க இணை மீளக்கூடியதாகும் இது Fe-C பிணைப்புகளை உருவாக்கவோ அல்லது உடைக்கவோ செய்வதில்லை:

[Fe(CN)6]3− + e− ⇌ [Fe(CN)6]4−
இந்த ஏற்றவொடுக்க இணை மின் வேதியியலில் ஒரு தரநிலையாகும். 

பொட்டாசியம் சயனைடு போன்ற முதன்மை குழு சயனைடுகளுடன் ஒப்பிடும்போது, சயனைடு அயனிக்கும் (CN− ) Fe3+ அயனிக்கும் இடையே உள்ள வலுவான பிணைப்பு காரணமாக பெர்ரிசயனைடுகள் மிகவும் குறைவான நச்சுத்தன்மை கொண்டவையாகத் திகழ்கின்றன. இவை கனிம அமிலங்களுடன் வினைபுரிந்து, அதிக நச்சுத்தன்மை வாய்ந்த ஐதரசன் சயனைடு வாயுவை வெளியிடுகின்றன.

பயன்கள்
-------

இரும்பு(II) உப்புகளுடன் பெர்ரிசியனைடு சேர்த்து சூடுபடுத்தப்படும்போது பாரம்பரிய நிறமான புருசியன் நீலம் என்ற நீல அச்சுப்படிகளில் பயன்படுத்தப்படும் நிறமி கிடைக்கிறது.

மேற்கோள்கள்
-----------

1. ↑  Gail, E.; Gos, S.; Kulzer, R.; Lorösch, J.; Rubo, A.; Sauer, M.; Kellens, R.; Reddy, J.; Steier, N. (2005), "Cyano Compounds, Inorganic", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a08\_159.pub3
இந்தக் கட்டுரை விவிலிய உயிரினம் பற்றியது.  தாமசு ஆப்சின் நூலுக்கு, லெவியாதன் (நூல்) என்பதைப் பாருங்கள்.
"லெவியாதனின் அழிவு". 1865 படைப்பு - குஸ்தாவ் டோரெ
**லெவியாதன்** (*Leviathan*, /l**[invalid input: 'ɨ']**ˈvaɪ.əθən/) என்பது யூத டனாக், மற்றும் விவிலிய பழைய ஏற்பாட்டில் குறிப்பிடப்படும் கடல்வாழ் உயிரினம் ஆகும். இச்சொல்லானது இலத்தீன மொழிகளில் உருவத்தில் பெரிய அளவிலான கடல்வாழ் உயிரினங்களையும் பிற உருவத்தில் பெரிய உயிரினங்களையும் குறிப்பிடும் சொல்லாக பயன்படுகின்றது.

இலக்கியத்தில் (காட்டாக, ஏர்மன் மெல்வில்லின் *மோபி-டிக்*) பெரிய திமிலங்களை குறிக்கிறது. தற்கால எபிரேயத்தில் திமிங்கிலத்திற்கான சொல்லாகவும் இது விளங்குகிறது. 

இதன் உருவம் யோபு 41இல் விரிவாக சித்தரிக்கப்படுகின்றது. இதை திருப்பாடல்கள் (நூல்) 104:26 மற்றும் எசாயா 27:1இல் குறிப்புகள் உள்ளன.

வெளி இணைப்புகள்
---------------

Search Wiktionary
விக்சனரியில் ***Leviathan*** என்னும் சொல்லைப் பார்க்கவும்.

* 'Sea monster' whale fossil unearthed. Named Leviathan by scientists 30 சூன் 2010.
* Putting God on Trial- The Biblical Book of Job contains a major section on the literary use of Leviathan.
* Job|41:1-41:34|KJV
* The fossilised skull of a colossal "sea monster" has been unearthed along the UK's Jurassic Coast. 27 அக்டோபர் 2009
* 'Sea monster' whale fossil unearthed 30 சூன் 2010
* Enuma Elish (Babylonian creation epic)
* Philologos concordance page பரணிடப்பட்டது 2007-08-16 at the வந்தவழி இயந்திரம்
* Text of the Leviathan passage from Job 40 and 41
**அதியமான் கோட்டை சோமேசுவரர் கோயில்** என்பது தர்மபுரி மாவட்டம், அதியமான் கோட்டையில் உள்ள சிவன் கோயிலாகும். அதியமான் கோட்டையில் உள்ள கோயில்களில் பழமையானது இக்கோயிலாகும்.

கோயிலின் வரலாறு
---------------

நுளம்பர் கட்டிய பல கோயில்களில் சோமேஸ்வரர் கோயில் குறிப்பிடத்தக்கது. மகேந்திர நுளம்பன் காலத்தில் இக்கோயிலின் இறைவன் *மயீந்தீசுவரமுடையார்* என கல்வெட்டுகளில் அழைக்கப்பட்டுகிறார். இந்த செங்கற்தளி. கிழக்கு நோக்கி அமைந்துள்ளது. இக்கோயில் திருவுண்ணாழி, அர்த்த மண்டபம் ஆகிய ஆகிய இரு உறுப்புகளை மட்டும் கொண்டு எளியதாக உள்ளது. கோயில் இறைவன் லிங்கவடிவில் உள்ளார். இக்கோயிலில் அம்மனுக்கு கோயில் இல்லை. இக்கோயிலின் சிறப்பு என்னவென்றால் இங்கு உள்ள *சூரியக்கல்* ஆகும். இக்கல் கோயிலின் வாயிலுக்கு சில மீட்டர் தொலைவில் கல்லால் அழகிய வேலைப்பாடுகளுடன் ஒரே கல்லில் அமைக்கப்பட்ட வளைவே சூரியக் கல் ஆகும். இது தோராயமாக மூன்றடி உயரமுடையதாக உள்ளது. குறிப்பிட்ட நாளில் மாலை நேரத்தில் இந்த வளைவில் புகும் சூரியக் கதிர்கள் கோயிலின் உள்ளே உள்ள சிவலிங்கதிதன்மீது படுவதுவே இதன் சிறப்பு. இக்கோவிலின் இரண்டு தொங்கும் தூண்கள் மற்றொரு சிறப்பு.

இதையும் காண்க
-------------

* அதியமான் கோட்டை காலபைரவர் கோயில்
* அதியமான் கோட்டை சென்னராயப் பெருமாள் கோயில்

மேற்கோள்கள்
-----------

1. ↑  செபா (14 ஏப்ரல் 2014). "அறியப்படாத சுற்றுலாத் தலங்கள் : அதியமான் கோட்டை- தொங்கும் தூண் கொண்ட கோட்டை". *செய்திக்கட்டுரை*. தி இந்து. பார்க்கப்பட்ட நாள் 23 அக்டோபர் 2016. `{{cite web}}`: Check date values in: `|date=` (help)
2. ↑
3. ↑
4. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 164.
**மலைச் சவுக்கு** அல்லது **வெள்ளோக்கு** (Grevillia robusta) என்பது ஒரு மரமாகும். இது கூம்பு வடிவமும், பளிச்சென மின்னும் புறணியிலை போன்ற பிளவுகளுள்ள இலைகளும், மஞ்சள் நிறப் பூக்களும் உடைய அழகிய மரம். இது  புரோடியேசி குடும்பத்தைச் சார்ந்தது.  லண்டனிலுள்ள  ராயல் தோட்டக்கலை நிறுவனத்தை நிர்மாணித்தவர்களுள் ஒருவராகிய  ரைட்  ஆனரபிள் சார்லஸ் பிரான்சிஸ் க்ரேவில்லி என்பவரின் நினைவாக முதற்பெயர் சூட்டப்பட்டுள்ளது. இந்த க்ரிவில்லியா இனத்தில் பெரிய மரமாக மலைச் சவுக்கு இருப்பதால், இதற்கு ரோபேஸ்டா என்ற பெயரை இணைத்தனர். 

கிளைகளின் நுனியில் பூங்கொத்துகள்

#### பொது பண்புகள்

மலைச்  சவுக்கின் தாயகம் ஆஸ்திரேலியாவில் உள்ள குயின்ஸ்லாந்து மற்றும் நியூசவுத்வேல்ஸ் பகுதிகளாகும். இந்திய, ஸ்ரீலங்கா போன்ற நாடுகளில் மித வெப்பப் பகுதிகளில் பரவியுள்ளது. வட இந்தியாவில் டேஹ்ரடுன்பகுதியிலும், தென் இந்தியாவில் நீலகிரி, ஏற்காடு பகுதிகளிலும் வளர்கின்றன. கோவை மற்றும் பொள்ளாச்சி ஆகிய இடங்களில் சமவெளியிலும் வளர்கிறது. 

மலைச் சவுக்கு, நெடிதுயர்ந்து வளரும். 18 முதல் 35 மீட்டர் உயரத்தையும் எட்டிடும்.  கூம்பு வடிவ தழையமைப்புடன் இருக்கும்.  பசுமை மாறா  மரமாகும். மரப் பட்டை சாம்பல் நிறமுடையது. இதன் இலைகள் புறணி இலைகளைப் போன்று. பல பிளவுகளுடன் இருக்கும்.  மாற்று இலைஅமைப்புடையது.  பிளவு இலைகள் 4 - 9செ. மீட்டர் நீளத்துடன் பல ஈட்டி போன்ற நாக்குகளையும் கொண்டிருக்கும்.  இலையின் மேற்புறம் நல்ல பச்சை நிறமாகவும், கீழ்ப்புறம்  வெள்ளி நிறத்தில் மென் மயிர்கள் அடர்ந்துமிருக்கும. சூரிய ஒளியில் இலைகள் அசையும் பொழுது அடிப்புறம் நன்கு  பளபளப்பாகப் பிரகாசிக்கும். அதன் காரணமாக, வெள்ளி ஓக் (சில்வர் ஓக் ) என்ற பெயரும் ஆங்கிலத்தில் ஏற்பட்டுள்ளது.

ஏற்காட்டில் ஆண்டிற்கு இரு முறை பூக்கிறது. பிற  இடங்களில் ஒரே ஒரு தடவை தான் பூக்கிறது.   பின்பு நீளமான தட்டையான நெற்றுக்கள் உருவாகும். இவை ஒருபுறமாகப் பிளந்து, விதைகள் சிதறும்.  ஒரு நெற்றில் 1 - 2 விதைகள் இருக்கும்.  1 செ.மீட்டர் அளவில் கோள வடிவமுடைய விதைகள் பழுப்பு நிறத்தில் சிறு இறக்கையுடனிருக்கும்.

#### பயன்கள்

1. காபி, தேயிலைத் தோட்டங்களுக்கு இலை சிறந்த தழை எருவாகும். இலைகளில் குயிராகிடல் (Queorachitol) மற்றும் அர்புடின் (arbutin) என்ற ஆல்கலாய்டுகள் உள்ளன.

2. மலர்களில் பீடா - கரோடின், லுடின் மற்றும் கிரிப்டோ சாந்தின் என்ற நிறமிகள் உள்ளன.

3. மரப்  பட்டையில், டானின் பொருள் உள்ளது.

4.மலைச் சவுக்கு மரம் பல்வேறு  மரச்சாமான்கள் செய்யவும், காகிதக் குழம்பு செய்யவும் ஏற்றது.

#### உசாத்துணைகள்

1. Mani P.S & Kamala Nagarajan (1994). Valamtharum marangal - Part - 5, Chennai, New century book house pvt ltd.

2.  Overseas-grown Australian Timber Species Retrieved on 11 2017.

இலைகள் மற்றும் பூக்கள்

#### மேற்கோள்கள்


1. ↑  "தமிழகத்தில் குறிஞ்சி வளம், நூல், கவிஞர் முருகு சுந்தரம், பக்கம், 13-50". பழனியப்பா பிரதர்ஸ். பார்க்கப்பட்ட நாள் 17 நவம்பர் 2020.
2. ↑
3. ↑
4. ↑
5. ↑
6. ↑
the Indian politician குறித்து அறிய, காண்க S. Shanmuganathan.
**சரவணபவானந்தன் சண்முகநாதன்** (வசந்தன் என அறியப்பட்டவர்) (16 மே 1960 - ஜூலை 1998) இலங்கைத் தமிழ் போராளியும் அரசியல்வாதியும் மற்றும் நாடாளுமன்ற உறுப்பினருமாவார்.

சண்முகநாதன் 1960 ஆம் ஆண்டு மே மாதம் 16 ஆம் தேதி பிறந்தார். அவர் மக்கள் விடுதலை இயக்கத்தின் மூத்த உறுப்பினராக இருந்தார், அவர் இவ்வமைப்பின் வவுனியாவுக்கான தளபதியாக பணியாற்றினார்.

சண்முகநாதன், வவுனியா மாநகர சபையின் உறுப்பினராக இருந்தார். 1994 நாடாளுமன்றத் தேர்தலில் வன்னி மாவட்டத்தில் ஜனநாயக மக்கள் விடுதலை முன்னணி வேட்பாளர்களில் ஒருவராக போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.

1998 ஜூலை 15 அன்று வவுனியா மாவட்டம் இரம்பைக்குளத்தில் கண்ணிவெடித் தாக்குதலில் கொல்லப்பட்டார். இந்த படுகொலைக்காக விடுதலை புலிகள் மீது குற்றம் சாட்டப்பட்டது.  இருப்பினும், புலிகளுக்கு ஆதரவான தமிழ்நெட், மக்கள் விடுதலை இயக்கத்தின் உள் மோதலால் சண்முகநாதன் கொல்லப்பட்டதாகத் தெரிவித்தது.

1. ↑  "Shanmuganathan, Saravanabhavanadan". Parliament of Sri Lanka.
2. ↑  "Eelam War II: LTTE in command – Part 112". .
3. ↑  "Vavuniya MP killed". TamilNet. .
4. ↑  "Result of Parliamentary General Election 1994" (PDF). Department of Elections, Sri Lanka. Archived from the original (PDF) on 2010-10-06.
5. ↑  Jeyaraj, D. B. S. (11 September 1999). "Who killed Manickathasan?". *Frontline* **16** (19). .
யாழ்ப்பாணக் குடாநாட்டின் நிலப்படம்
**யாழ்ப்பாணக் குடாநாடு** இலங்கைத்தீவின் வடக்கு அந்தலையில் அமைந்துள்ளது. இதன் வடக்கிலும், கிழக்கிலும் இந்தியப் பெருங்கடலும், மற்றும் மேற்கிலும், தெற்கிலும் யாழ்ப்பாணக் கடலேரியும் அமைந்துள்ளது. இந்தக் குடாநாடு, ஆனையிறவு என்ற இடத்தில் ஒரு ஒடுங்கிய நிலப்பகுதி தென் எல்லையாக அமைந்து ஆனையிறவு கடல் நீரேரி வன்னிப் பகுதியை பிரிக்கிறது. 

யாழ்ப்பாணக் குடாநாடு, உப்பாறு கடல்நீரேரி, தொண்டைமானாறு கடல்நீரேரி என்பவற்றால் கிட்டத்தட்ட மூன்று தீவுகளாகப் பிரிக்கப்பட்டது போல் தோற்றமளிக்கிறது. இந்த இயற்கைப்பிரிவுகளை அடிப்படையாகக் கொண்டு, யாழ் குடாநாடு, வலிகாமம், வடமராட்சி, தென்மராட்சி, தீவுகள் என நான்கு பிரிவுகளாக வகுக்கப்பட்டுள்ளது.

மக்கட்பரம்பலைப் பொறுத்தவரை யாழ் குடாநாடு மிகவும், மக்கள் அடர்த்தி கூடிய ஒரு பகுதியாகும். 1981 ஆம் ஆண்டு மக்கள்தொகைக் கணக்கெடுப்பின்படி வட மாகாணத்தின் 11.6% நிலப்பரப்பைக் கொண்ட குடாநாட்டில் 66.59% மக்கள் வாழும் அதேவேளை, 88.4% மிகுதிப் பகுதியில், 33.41% மக்கள் மட்டுமே வாழ்கிறார்கள்.

உசாத்துணை
---------

1. ↑  "Geographic Features". Ministry of Public Administration & Home Affairs (Sri Lanka). Archived from the original on 2014-05-17. பார்க்கப்பட்ட நாள் 26 செப்டம்பர் 2023. `{{cite web}}`: Check date values in: `|accessdate=` (help)
**சிறீபிரவரசேனன்** (*Sri Pravarasena*) (ஆட்சிக் காலம் பொ.ச.530-590), காஷ்மீரின் வரலாற்றைக் கூறும் இராஜதரங்கிணியின் ஆட்சிப் பட்டியல்களின் அடிப்படையில் **இரண்டாம் பிரவரசேனன்** எனவும் அறியப்படும் இவர், 
வடமேற்கு இந்தியாவின் காந்தாரதேசம், காஷ்மீர் ஆகிய பகுதிகளில் 6-ஆம் நூற்றாண்டில் ஆட்சி செய்த அல்கான் ஹூன வம்சத்தின் ஹூன அரசன் ஆவார். இவரது ஆட்சியானது பொ.ச.530-ஆம் ஆண்டிலிருந்து சுமார் 60 ஆண்டுகள் நீடித்தது.

கல்கணரின் 12-ஆம் நூற்றாண்டின் உரையான இராஜதரங்கிணியின் படி, இரண்டாம் பிரவரசேனன் என்ற அரசன் பிரவரபுரம் (பிரவரசேன-புரம் என்றும் அழைக்கப்படுகிறது) என்ற புதிய தலைநகரை நிறுவினான். நிலப்பரப்பு விவரங்களின் அடிப்படையில், பிரவரபுரம் நவீன நகரமான சிறீநகரைப் போலவே தோன்றுகிறது. பிரித்தானிய தொல்பொருள் ஆராய்ச்சியாளரான ஆரல் இசுடெயின் இந்த அரசரை 6-ஆம் நூற்றாண்டைச் சேர்ந்தவராகக் குறிப்பிடுகிறார். "பிரவரேசம்" என்ற பெயரில் ஒரு கோவிலையும் கட்டினார்.

காஷ்மீர், காந்தாரதேசம் போன்ற பகுதியில் ஆண்டு வந்த அல்கான் ஹூன ஆட்சியாளரான மிகிரகுலனுக்குப் பிறகு பிரவரசேனன் ஆட்சிக்கு வந்ததாகக் கருதப்படுகிறார், மேலும் இவர் தோரமணனின் மகனாக இருக்கலாம்.

பிரவரசேனனுக்குப் பின் சிவ பக்தரான கோகர்ணன் என்ற மன்னன் ஆட்சிக்கு வந்தான். பின்னர் அவனது மகனான நரேந்திராதித்ய கிங்கிலன் ஆட்சிக்கு வந்தான். நரேந்திராதித்யாவின் மகன் யுதிஷ்டிரன், அல்கன் ஹூனர்களில் கடைசியாக அறியப்பட்ட ஆட்சியாளராவான்.

சான்றுகள்
---------

1. ↑  Cribb, Joe. "Early Medieval Kashmir Coinage – A New Hoard and An Anomaly" (in en). *Numismatic Digest volume 40 (2016)*. .
2. ↑  Friedberg, Arthur L.; Friedberg, Ira S. (2009) (in en). *Gold Coins of the World: From Ancient Times to the Present : an Illustrated Standard Catalogue with Valuations*. Coin & Currency Institute. பக். 463. பன்னாட்டுத் தரப்புத்தக எண்:9780871843081. .
3. 1 2 3 4 5 6  Dani, Ahmad Hasan; Litvinsky, B. A. (1996) (in en). *History of Civilizations of Central Asia: The crossroads of civilizations, A.D. 250 to 750*. UNESCO. பக். 169. பன்னாட்டுத் தரப்புத்தக எண்:9789231032110. .
4. 1 2 3  Kim, Hyun Jin (2015) (in en). *The Huns*. Routledge. பக். 58. பன்னாட்டுத் தரப்புத்தக எண்:9781317340911. .
5. ↑  M. A. Stein (1989). *Kalhana's Rajatarangini: a chronicle of the kings of Kasmir*. Motilal Banarsidass. பக். 439–441. பன்னாட்டுத் தரப்புத்தக எண்:978-81-208-0370-1. .
**சுரிம் ஷெர்பா (Chhurim)**  ஒரு நேபாளி மலையேறுபவர்; மேலும் ஒரே பருவத்தில் இரண்டு முறை எவரெஸ்ட் சிகரத்தில் ஏறிய முதல் பெண்மணி ஆவார் என்று அறியப்படுகிறார். இது 2013 இல் *கின்னஸ் புத்தகத்தால்* சரிபார்க்கப்பட்டது  2012 ஆம் ஆண்டு மே 12 மற்றும் மே 19 ஆம் தேதிகளில் எவரெஸ்ட் சிகரத்தில் ஏறிய இவர் இந்த சாதனையை நிகழ்த்தினார்.

"எவரெஸ்டில் மக்கள் பல்வேறு வகையான ஏறும் சாதனைகளை படைத்துள்ளனர்," என்று சுரிம் தனது வீட்டில், நேரடியாக சுவரில் தொங்கவிடப்பட்ட சான்றிதழ்களின் சரத்திற்கு கீழே அமர்ந்து கூறினார் - கின்னஸ் தகடும் இதில் அடங்கும். "ஆனால் ஒரு வாரத்திற்குள் யாரும் இரண்டு முறை ஏறவில்லை. அதனால் நான் உலக சாதனை படைக்க வேண்டும் என்ற ஒரே நோக்கத்துடன் ஏறினேன்" என்று கூறினார்.

"ஆனால், சுரிம் ஐப் பொறுத்தவரை, எவரெஸ்ட் சிகரத்தில் ஏறிய முதல் நேபாளப் பெண்மணி பசாங் லாமு ஷெர்பாவை (அவர் இறங்கும் போது இறந்தார்) -- ஐந்தாம் வகுப்பு மாணவியை அதே வயதுடைய பெரும்பாலான பெண்கள் ஏற்றுக்கொள்ள முடியாத எதிர்காலத் திட்டத்தை வரைவதற்கு ஊக்கமளித்தார். "என்று தனது முன்னோடியாக குறிப்பிட்டுள்ளார். 

மேலும், இன்றுவரை, நேபாளப் பகுதியில் இருந்து எவரெஸ்ட் சிகரத்தை வெற்றிகரமாக ஏறி சாதனை படைத்தவர்களின் எண்ணிக்கை 3,842 ஆக உள்ளது என்று சுற்றுலா அமைச்சகத்தின் ஆய்வுத் துறை தெரிவித்துள்ளது. அவர்களில் 219 பேர் மட்டுமே பெண்கள், அவர்களில் வெறும் 21 பேர் நேபாளர்கள்." 

"மற்ற நேபாள பெண்களும் மலையேற்றத்தில் ஈடுபட வேண்டும் என்று நான் விரும்புகிறேன்," என்று சுரிம் கூறினார். "நம்மிடம் செய்ய முடியும் என்ற மனப்பான்மை இருக்க வேண்டும், அதனால் நாம் முன்னேற முடியும் மற்றும் நாம் பெண்கள் என்பதால் பின்தங்கியிருக்கக்கூடாது." 

"புகைப்படத்திற்கு போஸ் கொடுப்பதற்காக அவர் தனது கட்டமைக்கப்பட்ட உலக சாதனை சான்றிதழை வைத்திருந்தபோது, சுரிம் கூறினார், "நான் எனக்கென்று ஒரு பெயரை உருவாக்கி, எனது நாட்டின் மதிப்பை உயர்த்தினேன். நீங்கள் உண்மையிலேயே உறுதியுடன் இருந்தால், நீங்கள் நிச்சயமாக உங்களை புதிய உயரத்திற்கு அழைத்துச் செல்ல முடியும், அதைத்தான் நான் செய்துள்ளேன்'"  என்று கூறினார்.

குறிப்புகள்
-----------

1. ↑  "Nepalese woman scales Mount Everest twice within days". *Global Post*. 2013-02-25. .
2. ↑  "Climber becomes first woman to scale Everest twice in a year". *தி டைம்ஸ்*. 2013-02-26. .
3. ↑  "Nepalese woman scales Everest twice in one season". *ABC*. 2013-02-26. .
4. ↑  "Guinness recognises woman Sherpa for scaling Everest twice in a season". *தி இந்து*. 2013-02-25. .
5. ↑  Bibek Bhandari (2013-03-08). ""Childhood dream leads climber up Everest -- twice in one week". *CNN*. ".
6. 1 2 3  Bibek Bhandari (2013-03-08). ""Childhood dream leads climber up Everest -- twice in one week". *CNN*. ". Bibek Bhandari (2013-03-08). ""Childhood dream leads climber up Everest -- twice in one week". *CNN*.
7. ↑  ""Childhood dream leads climber up Everest -- twice in one week". *CNN*. 2013-03-08. ". Bibek Bhandari (2013-03-08). ""Childhood dream leads climber up Everest -- twice in one week". *CNN*.
**அபயாவோ** (Apayao) என்பது பிலிப்பீன்சின் லூசோனின், கோர்டில்லெரா நிர்வாகப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கபுவாகோ ஆகும். இம்மாகாணத்தில் 133 கிராமங்களும், 7 மாநகராட்சிகளும் உள்ளன. இதன் தற்போதைய மாகாண சபை ஆளுநர் எலியா. சி. புல்ல.ஜேர் ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக் அபயாவோ மாகாணத்தின் சனத்தொகை 119,184 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 27ஆம் மாகாணமாகவும் சனத்தொகையின் அடிப்படையில்ஆ 78ம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 11 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|=` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**ஜலக் மன் கந்தர்வா** (Jhalak Man Gandarbha) (சூலை 29, 1935/12 வைசாக்கி 1922 – நவம்பர் 23, 2003  ) நேபாள நாட்டுப்புற பாடகர்களில் மிக முக்கியமானவர். அவர் கெய்ன் கீதம் அல்லது கந்தர்வ சங்கீதத்துக்காக பிரபலமாக இருந்தார். இது ஒரு பிரபலமான நாட்டுப்புற பாடல், நேபாளத்தின் கெய்ன் அல்லது கந்தர்வ இனத்தவர்கள் மட்டுமே பாடியது. கெய்ன் பாடலைப் பதிவுசெய்த முதல் கெய்ன் பாடகரான இவர், பழங்குடி மற்றும் சாதாரண மக்களின் குரலை வெகுஜன ஊடகங்களில் கொண்டுவந்ததற்காக மதிக்கப்படுகிறார். *அமலே சோத்லின் நி ... (மாமா கேட்கலாம் ...)* எனற பாடல் இவரது மிகவும் பிரபலமான பாடலாகும். இது நேபாள சிப்பாய் வெளிநாட்டு போர்க்களத்தில் இறந்ததைக் குறிக்கிறது.

ஜலக் மன் கந்தர்பா 1935 ஆம் ஆண்டில் கந்தர்வக் குலத்தைச் சேர்ந்த ஒரு குடும்பத்தில் பிறந்த இவர், தனது தந்தையிடமிருந்து ஆரம்பத்தில் பாடவும், நடனமாடவும், இசையை வாசிக்கவும் கற்றுக்கொண்டார். தனது வாழ்வாதாரத்திற்காக ஒன்பது வயதிலிருந்தே நேபாள கிராமங்களில் பாடத் தொடங்கினார். கந்தர்வர்கள் ஜியாவேர், கியாலி கீதம், மற்றும் கர்கா போன்ற பல்வேறு வகையான நாட்டுப்புற இசைகளை இசைக்கிறார்கள் (ஒருவரின் செயல்களைப் புகழ்ந்து எழுத எழுதப்பட்ட பாடல்கள்). இவர்கள் தெய்வங்களுக்காகவும் இசைக்கிறார்கள். இவர்களிடம் சாரங்கி என்ற தனித்துவமான நான்கு சரம் கொண்ட கருவி உள்ளது. இவர்கள் சாரங்கியை இசைத்து, கிராமத்தைச் சுற்றி பாடுகிறார்கள். இதனால் சமூகத்தை மகிழ்விக்கிறார்கள்.

மேற்கோள்கள்
-----------

1. ↑  "Jhalak Man Gandharva - Nepalicollections.com:: A window to nepali world." *www.nepalicollections.com*. Archived from the original on 2017-07-30. பார்க்கப்பட்ட நாள் 2017-07-29.
2. ↑  "Jhalak Man Gandarbha "The most significant Nepali Folk Singer"". *संगीतसंसार डट कम | Sangeet Sansar* இம் மூலத்தில் இருந்து 2017-07-29 அன்று. பரணிடப்பட்டது... பார்த்த நாள்: 2017-07-29.
3. ↑  "Jhalak Man Gandarbha - Music on Google Play". பார்க்கப்பட்ட நாள் 2017-07-29.
[*தொடர்பிழந்த இணைப்பு*]
4. ↑  "Sarangi: Sarangi is the most important bowed string musical instrument in Nepalese music tradition". *www.himalayanmart.com*. பார்க்கப்பட்ட நாள் 2017-07-29.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI

 |
| கலைஞர் | 
* MusicBrainz

 |
| மற்றவை | 
* Europeana

 |
**வான் மூன்று *(Vaan Moondru)*** என்பது 2023 ஆம் ஆண்டு வெளியான இந்தியத் தமிழ் மொழித் திரைப்படமாகும், இது ஏ. எம். ஆர் முருகேஷ் இயக்கியுள்ளார். இத்திரைப்படத்தில் டெல்லி கணேஷ், லீலா சாம்சன், வினோத் கிஷன் ஆகியோர் முக்கிய வேடங்களில் நடித்துள்ளனர். இது 11 ஆகஸ்ட் 2023 அன்று வெளியிடப்பட்டது.

நடிகர்கள்
---------

* சிவனாக டெல்லி கணேஷ்
* சித்ராவாக லீலா சாம்சன்
* ஜோஷ்வாவாக வினோத் கிஷன்
* ஜோதியாக அபிராமி வெங்கடாசலம்
* சுஜித் வேடத்தில் ஆதித்யா பாஸ்கர்
* சுவாதியாக அம்மு அபிராமி

தயாரிப்பு
---------

இத்திரைப்படத்திற்கு வான் மூன்று என்ற தலைப்பைத் தெரிவு செய்வதற்கு முன்னதாக இத்திரைப்படத்தின் தயாரிப்பாளர்கள் தொடக்கத்தில் ஆங்கிலத் தலைப்பொன்றை யோசித்து வைத்திருந்தார்கள்.

வரவேற்பு
--------

இத்திரைப்படம் 11 ஆகத்து 2023 அன்று ஒளித்தாரைத் தளம் வழியாக வெளியிடப்பட்டது. இணையவழி காணொலித் தாரையிலிருந்து வெளியிடப்பட்ட இத்திரைப்படத்தை ஒரு விமர்சகர் "முன்னணி நடிகர்களின் நேர்மையான நடிப்பை நம்பியிருக்கும் ஒரு பாதிப்பில்லாத நல்ல உணர்வினைத் தரும் நல்ல படம்" என்று குறிப்பிட்டுள்ளார்.  *தி டெக்கான் குரோனிக்கிளில்* இருந்து ஒரு விமர்சகர் பின்வருமாறு எழுதியுள்ளார். "படம் முழுவதும், கடந்த காலம் உங்களுக்கு மிகவும் கடினமாக இருந்தபோதும் வாழ்க்கையைப் புதிதாகத் தொடங்க முடியும் என்ற கருத்தை இயக்குநர் ஒவ்வொருத்தருக்குள்ளும் செலுத்த முயற்சிக்கிறார்".  லெசர்பைட்-இன் சுபஸ்ரீ தத்தா இத்திரைப்படத்தைப் பற்றி பின்வருமாறு எழுதினார், "திரைப்படம் கதைக்களத்தைப் பயன்படுத்தி உணர்ச்சிகளைத் தூண்டுவதை விட உங்கள் உணர் திறனை அதிகம் சார்ந்துள்ளது. ஆனால், இத்திரைப்படத்தின் நடிகர்களுக்கு நன்றி, திரைப்படம் பார்க்கச் சிறந்ததாக உள்ளது".  *ஆனந்த விகடனில்* இருந்து ஒரு விமர்சகர் படத்திற்கு நடுநிலையான விமர்சனம் கொடுத்திருந்தார்.

மேற்கோள்கள்
-----------

1. ↑  "The trailer of Vaan Moondru is here". Archived from the original on 5 August 2023. பார்க்கப்பட்ட நாள் 15 September 2023.
2. ↑  "Vaan Moondru OTT release date: When and where to watch this feel-good romantic drama". Archived from the original on 27 August 2023. பார்க்கப்பட்ட நாள் 15 September 2023.
3. ↑  "Vaan Moondru review: A decent feel-good film that relies on sincere performances". Archived from the original on 16 September 2023. பார்க்கப்பட்ட நாள் 15 September 2023.
4. ↑  "Hope And Life Triumph In Aha's Vaan Moondru". Archived from the original on 7 September 2023. பார்க்கப்பட்ட நாள் 15 September 2023.
5. ↑  "Vaan Moondru Review: A One-Time Watch That Relies on Your Emotional Capacity". Archived from the original on 16 September 2023. பார்க்கப்பட்ட நாள் 15 September 2023.
6. ↑  "Vaan Moondru Review: மூன்று தலைமுறைகளின் காதல் கதைகள்! ஆனால் அதில் ஒன்றாவது ஈர்க்கிறதா?". Archived from the original on 14 August 2023. பார்க்கப்பட்ட நாள் 15 September 2023.
கொடி
**காலிஸ்தான் இயக்கம்** (Khalistan movement) என்பது சீக்கிய மதம் சார்ந்த தேசியத்தை வலியுறுத்தும் ஓர் அரசியல் இயக்கமாகும். சீக்கிய மதத்தைச் சேர்ந்தவர்களுக்கு காலிஸ்தான் என்ற பெயரில் இந்தியாவின் பஞ்சாப் மற்றும் பாகிஸ்தானின் பஞ்சாப் என சீக்கியர்கள் அதிகம் வசிக்கும் மாகாணங்களை இணைத்து தனி நாடு வேண்டும் என்ற நோக்கத்திற்காக ஜர்னையில் சிங் பிந்தரன்வாலாவால் அமைக்கப்பட்டது காலிஸ்தான் இயக்கம்.

இயக்கம் தோன்றக் காரணம்
----------------------

பஞ்சாப் மாகாணம் சீக்கியர்களின் பாரம்பரிய நிலப்பகுதியாகும். இந்திய நிலப்பகுதிகள் ஆங்கிலேயரின் கட்டுப்பாட்டிற்குள் வருவருதற்கு முன் சுமார் 50 ஆண்டுகள் இப்பகுதிகளை சீக்கிய பரம்பரையினர் ஆண்டனர். இந்திய பாகிஸ்தானிய பிரிவினைக்குப் பின் பெருமளவில் சீக்கியர்கள் பாகிஸ்தானின் பஞ்சாப் மாகாணத்திலிருந்து இந்தியாவின் பஞ்சாப், ஹரியானா, இமாச்சலப் பிரதேசத்திற்கு குடியேறினர். பின்னர் மொழிவாரி மாநிலங்கள் பிரிவினையின் அடிப்படையில் அதிக சீக்கியர்கள் வகித்த இந்தியாவின் பஞ்சாப் மாகாணம் மொழியின் அடிப்படையில் பிரிக்கப்பட வேண்டும் என அகாலி தளம் கட்சி தொடர்ந்து குரல் கொடுத்து வந்தது. இந்திய அரசு முதலில் இதை நிராகரித்தாலும் பின்னர் நடந்த தொடர் கோரிக்கைகளாலும் வன்முறைச் சம்பவங்களாலும் இந்திய ஒன்றிய அரசு இதற்கு உடன்பட்டது. ஆனால் தங்களுக்கு அதிக அதிகாரம் ஒன்றிய அரசால் தரப்படவில்லை என்ற காரணத்தால் காலிஸ்தான் தேசிய இயக்கம் தொடர்ந்து இயங்கி வந்தது. காலிஸ்தானுக்கு என அமரிக்கா மற்றும் இங்கிலாந்து நாடுகளில் ஆதரவு திரட்ட முயற்சித்தது. காலிஸ்தான் அமைப்பால், காலிஸ்தான் தனி நாடு என அறிவிக்கப்பட்டு அதற்கெனத் தனி நாணயத்தையும் அஞ்சல் தலையையும் வெளியிட்டது. இந்திராகாந்தி தலைமையிலான ஒன்றிய அரசு காலிஸ்தான் தேசியவாதிகளை புளூஸ்டார் நடவடிக்கையால் கட்டுப்படுத்தபட்டது. தற்போது பஞ்சாபில் இக்கோரிக்கை பரவலாகக் கைவிடப்பட்டுவிட்டது.

மேற்கோள்கள்
-----------

1. ↑  Shah, Murtaza Ali (27 January 2022). "Khalistan flag installed on Gandhi Statue in Washington". *Geo News* இம் மூலத்தில் இருந்து 31 July 2022 அன்று. பரணிடப்பட்டது.. .
2. ↑  Kinnvall, Catarina (2007-01-24). "Situating Sikh and Hindu Nationalism in India" (in en). *Globalization and Religious Nationalism in India: The Search for Ontological Security*. Routledge. பன்னாட்டுத் தரப்புத்தக எண்:978-1-13-413570-7.. பார்த்த நாள்: 14 August 2015.
3. ↑  Crenshaw, Martha, 1995, *Terrorism in Context*, Pennsylvania State University, ISBN 978-0-271-01015-1 p. 364
**லாரல் ஹப்பார்ட்** (**Laurel Hubbard**) (பிறப்பு: 9 பிப்ரவரி 1978) நியூசிலாந்து நாட்டின் பாரம் தூக்கும் விளையாட்டு வீரர் ஆவார்.கொரனா பெருந்தொற்று காரணமாக, 2021-ஆம் ஆண்டிற்கு ஒத்திவைக்கப்பட்ட டோக்கியோ 2020 ஒலிம்பிக் போட்டியில், திருநங்கை மாறிய இவர் பெண்கள் அணியில் 87 கிலோ எடைப்பிரிவில் பாரம் தூக்கும் விளையாட்டில் விளையாட தேர்வு செய்யப்பட்டுள்ளார். மிகுந்த சர்ச்சைகளுக்கு இடையே லாரல் ஹப்பார்ட், ஒலிம்பிக்கில் பங்கேற்கும் முதல் திருநங்கை என்ற வரலாற்று சாதனையை படைத்துள்ளார். டோக்கியோ ஒலிம்பிக்கில் பளு தூக்குதல் போட்டியின் பெண்களின் 87 கிலோ கிராம் பிரிவில் லாரல் ஹப்பார்ட் போட்டியிட உள்ளார்.

ஒலிம்பிக் விதிகளில் மாற்றம்
---------------------------

டெஸ்டோஸ்டிரோன் என்ற ஹார்மோன், ஒருவரது உடலில் தசைகளின் வளர்ச்சிக்கு காரணமாக உள்ளது. இவருக்கு டெஸ்டோஸ்டிரோன் சுரப்பின் அளவு ஒரு குறிப்பிட்ட எல்லைக்குக் குறைவாக இருந்ததால், ஆண் திருநங்கை விளையாட்டு வீரர்கள், ஒலிம்பிக் விளையாட்டுப் போட்டிகளில் பெண்கள் பிரிவில் போட்டியிட அனுமதிக்கும் வகையில், 2015ஆம் ஆண்டில் பன்னாட்டு ஒலிம்பிக் குழு தனது விதிகளை மாற்றியமைத்தது. அதன்படியே தற்போது 43 வயதான லாரல் ஹப்பார்ட் ஒலிம்பிக்கில் பங்கேற்க தகுதி பெற்றுள்ளார். இதனால் சூலை 2021-ஆம் ஜப்பான் நாட்டின் தலைநகரம் டோக்கியோவில் நடைபெறவுள்ள ஒலிம்பிக்கில் பளு தூக்குதல் போட்டியின் பெண்கள் பிரிவில் இவர் பங்கேற்பதற்கு தேர்வு செய்யப்பட்டுள்ளார்.

இதனையும் காண்க
--------------

* 2020 டோக்கியோ ஒலிம்பிக் போட்டிகள்

மேற்கோள்கள்
-----------

1. ↑  HUBBARD LaurelNZL பரணிடப்பட்டது 2021-06-01 at the வந்தவழி இயந்திரம். International Weightlifting Federation
2. ↑
3. ↑  "Commonwealth Games: Transgender weightlifter Laurel Hubbard set to compete". *BBC Sport*. 8 April 2018. .
4. ↑  Ingle, Sean (21 June 2021). "Weightlifter Laurel Hubbard will be first trans athlete to compete at Olympics". *தி கார்டியன்*. .
5. ↑  Laurel Hubbard: First transgender athlete to compete at Olympics
6. ↑  லாரல் ஹப்பார்ட்: ஒலிம்பிக்கில் போட்டியிட முதல் முறையாக தேர்வான திருநங்கை

வெளி இணைப்புகள்
---------------

* Tokyo Olympics 2020
**செலினா பேகம்** ( வங்காள மொழி: শেলিনা বেগম ) ஓர் ஆங்கில பத்திரிகையாளர். ஏசியன் நியூஸ் என்ற ஊடகத்தின் ஆசிரியராகவும், மான்செஸ்டர் ஈவினிங் நியூஸ் என்ற ஊடகத்தின் தலைமை வணிக நிருபராகவும் பணியாற்றி வருகிறார்.

ஆரம்பகால வாழ்க்கை
-----------------

இவர் 1979 ஆம் ஆண்டு டிசம்பர் 27,அன்று இங்கிலாந்தின் மான்செஸ்டரில் பிறந்தார். பாளிங்கே பார்க் உயர்நிலை பள்ளியில் கல்வி பயின்றார். ஆங்கில, சமூகவியல் மற்றும் சமயக் படிப்பை ஹோப்வுட் ஹால் கல்லூரி படித்தார்.

லிவர்பூல் கல்லூரியின் தேசிய பத்திரிகையாளர் பயிற்சிக்கான கவுன்சில் பத்திரிக்கையாளர் பயிற்சி பெற்று  ஏசியன் நியூஸ் செய்தி ஊடகத்தில் ஜூனியர் நிருபராக  பணியாற்றினார்.

விருதுகள்
---------

பிரித்தானிய அணுசக்தி எரிபொருட்களின் நிதியுதவி பெற்ற பத்திரிகையில் பேகம் 2006 ஆண்டின் சிறந்த வடமேற்கு பத்திரிகையாளராக அறிவிக்கப்பட்டார். காஷ்மீரில் ஏற்பட்ட பூகம்பத்தையும் மற்றும் பிற பிரத்தியேகங்களை பற்றி செய்திகளை பதிவு செய்ததற்காக இவர் இந்த விருதை வென்றார். 15 ஆண்டு வரலாற்றில் இந்த விருதினை பெற்ற முதல் ஆசிய பெண் பத்திரிக்கையாளர் என்ற பெருமையும் பேகம் பெற்றார். 2007 ஆம் ஆண்டில், பியூஷன் விருதுகளில் பேகம் இந்த ஆண்டின் ஊடக ஆளுமைக்கான விருதுக்கு பரிந்துரைக்கப்பட்டார். 2011 ஆம் ஆண்டில், இந்த ஆண்டின் வணிக பத்திரிகையாளருக்கான O2 மீடியா விருதுகளில் இறுதிப் போட்டியாளராக இருந்தார்.

தனிப்பட்ட வாழ்க்கை
------------------

பேகம் ஓர் முஸ்லீம். இவர் வங்காள மொழியில் சரளமாக பேசுவார்.மேலும் இவரால் உருது மற்றும் இந்தி மொழியையும் புரிந்து கொள்ள முடியும். இவர் இனவெறிக்கு எதிரான எதிர்ப்பு பிரச்சாரத்திலும் பங்கேற்றுள்ளார்.

மேலும் காண்க
------------

* பிரித்தானிய பங்களாதேஷ்
* பிரித்தானிய பங்களாதேஷியர்களின் பட்டியல்

குறிப்புகள்
-----------

1. 1 2  Begum, Shelina (14 August 2007). "Our Shelina is North West's best". *Manchester Evening News* (Manchester).. பார்த்த நாள்: 1 August 2015.
2. 1 2  "We're Ten And We're Changing". *Manchester Evening News* (Manchester). 14 August 2007.. பார்த்த நாள்: 1 August 2015.
3. ↑  "Shelina Begum". Redhotcurry.com இம் மூலத்தில் இருந்து 21 அக்டோபர் 2006 அன்று. பரணிடப்பட்டது... பார்த்த நாள்: 1 August 2014.
4. ↑  "Shelina Begum". Mosaic Network. பார்க்கப்பட்ட நாள் 1 August 2015.
[*தொடர்பிழந்த இணைப்பு*]
5. ↑  Begum, Shelina (14 August 2007). "Shelina discovers what life is like behind the niqab". *Manchester Evening News* (Manchester).. பார்த்த நாள்: 1 August 2015.
6. ↑  "Campaigners march against BNP". *BBC News*. 4 May 2002.. பார்த்த நாள்: 1 August 2015.
**அமிர்தகவிராயர்** , கி.பி. 17ஆம் நூற்றாண்டில் தமிழ்நாட்டில் வாழ்ந்தவரும் ,இராமநாதபுர அரசரான சேதுபதியின் அவைப் புலவருமாவார் .

பிறப்பு
-------

இராமநாதபுரம் மாவட்டம், சிவகங்கை வட்டத்தில் பொன்னங்கால் என்னும் ஊரில் பிறந்தவர். சைவ சமயத்தைச் சார்ந்த இவர் வேளாண் மரபினர்.

பாடல்கள்
--------

கி.பி. 1646 முதல் கி.பி.1672 வரை இராமநாதபுரத்தை ஆண்டவர் திருமலை சேதுபதி.திருமலை சேதுபதி பெருங் கல்வியாளர். இசை தமிழில் ஈடுபாடு உள்ளவர். பூங்கா ஒன்றில்  ஒருநாள் மாலைப் பொழுதில் தம் புலவர் பெருமக்களோடு    உலவிக்கொண்டிருந்தார். அப்போது சேதுபதி மன்னர் புலவர் பெருமக்களைப் பார்த்து அகப்பொருள் துறையுள் ஏதேனும் ஒன்று பற்றி பாடல்கள் பல பாட இயலுமா? எனக் கேட்டார். அதற்கு ஒவ்வோரு புலவரும் பத்து, இருபது, முப்பது பாடல்கள் எனக் கூற, தன்னால் நூறு பாடல்கள் பாட முடியும் என அமிர்த கவிராயர் கூறினார். அதனைக் கேட்ட அவைக்களப் புலவர்கள் நானூறு பாடல்கள் பாடுமாறு கூறினர். அதனை ஏற்றுக்கொண்ட அமிர்த கவிராயர், "நாணிக் கண்புதைத்தல்" என்னும் துறையில்  பதினைந்து நாட்களில் நானூறு பாடல்களைப் பாடினார் எனக் கூறுவர்.

பாடலின் சிறப்புகள்
------------------

தலைவன் தன்னைப் பார்த்ததை அறிந்த தலைவி நாணித், தன் கண்களைக் கைகளால் மூடிக்கொண்டாள் என்பதே இத்துறையின் பொருளாகும். இப்பாடல்கள் அனைத்திலும் சிலேடைநயம் பொருந்தியுள்ளன. இவரியற்றிய பாடல் ஒன்றில் "ஐந்தாங்குலத்தவர் பார்ப்பாரை சேர்தல் அதிசயமே" என்று ஒரு பாடல் அடி வருகிறது. இதில் ஐந்தாங்குலம் என்பது கையையும் ஆறாம் குலம் என்பது கண்ணையும் குறிக்கும். இத்தகு சுவையுடைய நாநூறு பாடல்கள் ஒவ்வொன்றுக்கும் ஒரு பொன் தேங்காயும் பொன்னங்கால் என்னும் ஊரையும் சேதுபதி மன்னர் கவிராயருக்கு அளித்தார் என்று கூறப்படுகிறது.

ஒவ்வொரு பாடலின் முதல் இரண்டடிகளில் அரசனுடைய பெருமைகளையும் பின்னிரண்டடிகளில் துறைப்பொருளும் அமையுமாறு பாடல்கள் பாடப்பட்டுள்ளன. இந்நூல் "நாணிக் கண்புதைத்தல் என்னும் ஒரு துறைக் கோவை"  எனவும் "இரகுநாத சேதுபதி ஒரு துறைக்கோவை" எனவும் வழங்கப்படுகிறது. இந்நூலின்கண் 311 பாடல்கள் தற்பொழுது காணப்படுகின்றன. சொக்கலிங்கம்பிள்ளை என்பார் இந்நூலுக்கு உரை எழுதியுள்ளார்.

மேற்கோள்கள்
-----------

1. ↑  [நூல்: தமிழ் இலக்கிய அகராதி, ஆசிரியர்: பாலூர் கண்ணப்பமுதலியார், பதிப்பகம்: சென்ட்ரல் பதிப்பகம், பக்கம்:554
2. ↑  "முக்கூடற் பள்ளு பொருளுரை, விளக்கவுரையுடன்". பார்க்கப்பட்ட நாள் 28 ஏப்ரல் 2017. `{{cite web}}`: Check date values in: `|accessdate=` (help)
3. ↑  Amaresh Datta (1987). *Encyclopaedia of Indian Literature*. Sahitya academy. பக். 307. .
4. ↑  Amirta Kavirāyar; Irāmacāmi Nāyuṭu (1942). *Amirta Kavirāyariyar̲r̲iya Nāṇikkaṇ putaittal, en̲n̲um, Orutur̲aik kōvai*. Cen̲n̲ai : Ē. Cokkaliṅkam Piḷḷai,. .

உசாத்துணை நூல்கள்
-----------------

* வாழ்வியற் களஞ்சியம் - தொகுதி ஒன்று        -  தமிழ்ப் பல்கலைக் கழகம், தஞ்சாவூர்
* புதிய நோக்கில் தமிழ் இலக்கிய வரலாறு      -  தமிழண்ணல், பாரி நிலையம், சென்னை.
**அமெரிக்க உயிரணுத் தொழினுட்ப சங்கம்** (*American Society for Cytotechnology*) அமெரிக்காவில் 1979 ஆம் ஆண்டு நிறுவப்பட்டது. இது உயிரணுத் தொழினுட்பத் துறைக்காக அர்ப்பணிக்கப்பட்ட ஒரு தொழில்முறை அமைப்பு ஆகும். ஒரு கூட்டுக் குரலாக உயிரணுத் தொழில் நுட்பத்தை வரையறுத்து ஊக்குவிப்பதில் சங்கம் உறுதியாக உள்ளது. பயிற்சித் தரங்களை மேம்படுத்துதல் மற்றும் வளர்ந்து வரும் தொழில்நுட்பங்கள் மற்றும் துறையில் உள்ள ஒழுங்குமுறை சிக்கல்களை குறித்து நாளுக்கு நாள் புதுப்பித்து துறையை வளர்ப்பதை இச்சங்கம் நோக்கமாகக் கொண்டு செயல்படுகிறது. இதேபோல சங்கம் துறை தொடர்பான கல்வி வாய்ப்புகளையும் வழங்குகிறது. சங்க உறுப்பினர்களுக்கு துறை தொடர்பான செய்தி இதழ்களை அனுப்புகிறது. துறை மாநாடுகளில் கலந்து கொள்ள இச்சங்க உறுப்பினர்களுக்கு கட்டணச்சலுகைகளும் அளிக்கப்படுகின்றன. மாணவ உறுப்பினர்களுக்கு பட்டப் பெற்றபின்னர் ஓராண்டு உயிரணுத் தொழில் நுட்ப பயிற்சியையும் சங்கம் அளிக்கிறது.

மேற்கோள்கள்
-----------

1. ↑  "Campaign Partner Profiles". *Foundation for Women's Cancer*. Archived from the original on ஜூலை 25, 2011. பார்க்கப்பட்ட நாள் October 22, 2010. `{{cite web}}`: Check date values in: `|archive-date=` (help)
2. ↑  Ashton, PR (1989). "American Society for Cytotechnology quality assurance survey data. Summary report". *Acta Cytologica* **33** (4): 451–4. பப்மெட்:2750434.
3. ↑  "Strategic Plan". *American Society for Cytotechnology*. Archived from the original on June 11, 2007. பார்க்கப்பட்ட நாள் October 22, 2010.`{{cite web}}`: CS1 maint: unfit URL (link)

புற இணைப்புகள்
--------------

* அதிகாரப்பூர்வ இணையதளம்
**பெனாசு மசானி** (*Penaz Masani*) ஓர் இந்தியரா கசல் 1981-இல் பாடத் தொடங்கிய பாடகரும் 20க்கும் மேற்பட்ட இசைத்தொகுப்புகளை உருவாக்கியவரும் ஆவார்.

தொழில்
------

தனது வாழ்க்கையில், 'ஷெஹ்சாடி தருணம்' என்ற எனும் உத்தரப்பிரதேச மாநில அரசின் விருதினை 1996ஆம் ஆண்டிலும் 2002ஆம் ஆண்டில் 'இசைக்குச் சிறந்த பங்களிப்புக்காக' 11ஆவது 'கலாகர் விருதினையும்' பெனாசு பெற்றார். பெனாசு சைடன்காம் கல்லூரியில் பட்டம் பெற்ற மசானி பின்னணி பாடகராக இசைப் பணியாற்றியுள்ளார். இவர் பாலிவுட் பாடகராக 50க்கும் மேற்பட்ட இந்தி திரைப்படங்களிலும் பத்துக்கும் மேற்பட்ட மொழிகளில் பாடியுள்ளார். இவர் இந்தியக் கலாச்சார உறவுக் குழு உதவியுடன் செருமனி தென்னாப்பிரிக்கா, நைஜீரியா, கானா, செனகல், வியட்நாம் போன்ற தொலைதூர நாடுகளில் இவர் இசை நிகழ்ச்சிகளை நிகழ்த்தியுள்ளார். தி டைம்ஸ் ஆப் இந்தியாவில் வெளியான இவரது நேர்காணல் ஒன்றில் *ஆம் கி பாஸ்ம் மெய்ன்* என்ற பாடல், தனது 14 வயதில் ஒலிப்பதிவு செய்யப்பட்டதாகத் தெரிவித்தார். இந்த பாடல் 1982-இல் பதிவு செய்யப்பட்டது. அதாவது இவர் 1968-இல் பிறந்தார் என்பதை இது குறிக்கிறது. இப்பாடல் தூர்தர்ஷனில் ஒளிபரப்பப்பட்டது.

விருதுகள்
---------

பெனாசு 26 சனவரி 2009 அன்று பத்மசிறீ விருது வழங்கி கௌரவிக்கப்பட்டார்.

மேற்கோள்கள்
-----------

1. ↑  "Penaz Masani". Archived from the original on 4 December 2008. பார்க்கப்பட்ட நாள் 11 May 2008.
2. ↑  "Awardees by year". Archived from the original on 11 February 2012. பார்க்கப்பட்ட நாள் 11 May 2008.
3. ↑  Berlin, Asia Pacific Meet 18 September 2003.
4. ↑  Penaz panache *The Tribune*, 31 October 2003.
5. ↑  India’s ghazal music lands in opera houses Viet-Nam news. Retrieved 2 March 2008
6. ↑  "Kumar Sanu, Udit Narayan receive Padma Shree". NDTV. 26 January 2009 இம் மூலத்தில் இருந்து 31 January 2009 அன்று. பரணிடப்பட்டது.. .

வெளி இணைப்புகள்
---------------

* பெனாஸ் மசானி வலைத்தளம்

வார்ப்புரு:Padma Shri Award Recipients in Art
**அமெரிக்க மனநல மருத்துவர்கள் கல்லூரி** *(American College of Psychiatrists)* என்பது அமெரிக்காவின் இலினொய் மாநிலத்திலுள்ள சிகாகோ நகரத்தை தளமாகக் கொண்ட மனநல மருத்துவர்களின் சங்கமாகும். இச்சங்கம் 1963 ஆம் ஆண்டு நிறுவப்பட்டது. ஒவ்வோர் ஆண்டும் இச்சங்கம் கூட்டங்களை நடத்துகிறது. செய்திமடலை வெளியிடுகிறது, விருதுகளை வழங்குகிறது. மனநல பயிற்சி பெறுபவர்களுக்கான பிரைட் (Psychiatry Resident-In-Training Examination) என்ற தேர்வையும் மனநல மருத்துவர்களைப் பயிற்றுவிப்பதற்கான (Psychiatrists In-Practice Examination) பைப் என்ற தேர்வையும் ஏற்பாடு செய்கிறது. அமெரிக்காவில் உள்ள 46,000 க்கும் மேற்பட்ட மனநல மருத்துவர்களில் 750 மனநல மருத்துவர்கள் வரை இவ்வமைப்பில் உறுப்பினர்களாக இருப்பார்கள். இவர்கள் நடப்பிலுள்ள உறுப்பினர்களால் இறுதி செய்யப்படுகிறார்கள்.

மேற்கோள்கள்
-----------

1. ↑  "The American College of Psychiatrists: Home". acpsych.org. பார்க்கப்பட்ட நாள் 19 March 2014.  
- "American College of Psychiatrists". psychiatry.utoronto.ca. Archived from the original on 3 February 2016. பார்க்கப்பட்ட நாள் 19 March 2014.  
- "AMERICAN COLLEGE OF PSYCHIATRISTS". healthtalk.umn.edu. Archived from the original on 1 பிப்ரவரி 2016. பார்க்கப்பட்ட நாள் 19 March 2014. `{{cite web}}`: Check date values in: `|archive-date=` (help)  
- "American College of Psychiatrists". organizedwisdom.com. பார்க்கப்பட்ட நாள் 19 March 2014.
[*தொடர்பிழந்த இணைப்பு*]

புற இணைப்புகள்
--------------

* Official site
**லில்லி சக்ரவர்த்தி**, (*Lily Chakraborty*-பிறப்பு 15 சனவரி 1972) ஓர் இந்திய கசல் பாடகரும், பெங்காலி கவிஞரும் இசையமைப்பாளரும் ஆவார். இவரது படைப்புகளில் *கல்போ குக்கோ* (2009) எனும் சிறுகதை புத்தகமும் *அக்காகிட்டோ* (2009) மற்றும் *சந்தே கபோ* (2010) கவிதைப் புத்தகங்களும் அடங்கும். சக்ரவர்த்தியின் 2009 இசைத்தொகுப்பு *ஜானலே-அய்-தில்*, இந்தியாவில் எண்ணிம முறையில் பதிவு செய்யப்பட்ட முதல் வெளியீடாகும்.

திரைப்படவியல்
-------------

* ஜானலே-அய்-தில் 2009
* லைவ் இன் கச்சேரி 2010
* ஜக்ஜித் சிங்கிற்கு அஞ்சலி 2012
* ஹல்ச்சுல் 2013

புத்தகங்கள்
-----------

* அக்காகிட்டோ 2009
* பாப்னா 2011
* கல்போ குக்கோ 2009
* பிரேம் 2010
* சந்தே கபோ 2010
* குக்கோ கபிதா 2011

மேற்கோள்கள்
-----------

1. ↑  "artist Lily Chakraborty songs". *gaana.com*. Archived from the original on 29 March 2017. பார்க்கப்பட்ட நாள் 6 September 2015.
2. ↑  "Album Hulchul-Single". *apple.com*. 19 October 2013. பார்க்கப்பட்ட நாள் 6 September 2015.
3. ↑  "Books by Lily Chakraborty". Amazon.com. பார்க்கப்பட்ட நாள் 6 September 2015.

வெளி இணைப்புகள்
---------------

* அதிகாரப்பூர்வ இணையதளம்

விக்கிமீடியா பொதுவகத்தில்,  
 ***லில்லி சக்ரவர்த்தி***   
என்பதில் ஊடகங்கள் உள்ளன.
**சையத் மீர் காசிம்** (Syed Mir Qasim - 1921 - 12 டிசம்பர் 2004) 1971 முதல் 1975 வரை ஜம்மு காஷ்மீர் முதல்வராக இருந்தார்.

பிறப்பு
-------

மீர் முகமது ஷா அவர்களுக்கு மகனாக தூரு எனும் கிராமத்தில் 16 ஜனவரி, 1919 ல் பிறந்தார்.

கல்வி
-----

எம்.ஏ, எல்.எல்.பி பயின்றுள்ளார்

அரசியல்
-------

சையத் மீர் காசிமின் அரசியல் வாழ்க்கை முதலில் பிரித்தானிய ஆட்சியின் போது தொடங்கியது. அவர் மதச்சார்பற்ற தலைவராகவும், ஜனநாயகத்திற்கு ஆதரவான காஷ்மீர் அரசியல் இயக்கத்தில் பயணித்தார். மேலும் மஹாராஜா ஹரி சிங்கின் முடியாட்சிக்கு எதிராக அவர் வாதிட்டதன் விளைவாக அவர் சிறையில் அடைக்கப்பட்டார்.

பதவியில்
--------

* ஜம்மு மற்றும் காஷ்மீர் அரசியலமைப்பு சபை மற்றும் ஜம்மு மற்றும் காஷ்மீர் சட்டமன்றம் ஆகியவற்றில் 1951 முதல் 1975 வரை உறுப்பினராக இருந்தார்.
* தலைமை நாடாளுமன்ற செயலாளராக 1953 முதல் 1957 வரையும், வருவாய் அமைச்சராக 1961 முதல்1963 வரையும் பணியாற்றினார்.
* 29/07/1975 முதல் 10‍/11/1978 வரை இலாகா இல்லாத மத்திய அமைச்சராகவும் 1976 முதல் 1977 வரை குடிமைப் பொருள் வழங்கல் மற்றும் கூட்டுறவுத் துறை அமைச்சராகவும் பணியாற்றினார்.

முதலமைச்சர்
-----------

இந்தியாவின் சுதந்திரத்திற்குப் பிறகு, ஜம்மு காஷ்மீர் அரசியலமைப்பை உருவாக்கும் பணியில் சையத் மீர் காசிம் ஈடுபட்டார். அவர் பல்வேறு மாநில மற்றும் யூனியன் பதவிகளில் பணியாற்றினார். காஷ்மீரில் இந்திய தேசிய காங்கிரசை நிறுவிய பெருமைக்குரியவர். குலாம் முகமது சாதிக் மறைவுக்குப் பிறகு ஜம்மு காஷ்மீர் முதல்வராகப் பணியாற்றினார்.

இந்திரா காந்தி பிரதமராக இருந்தபொழுது ஷேக் அப்துல்லாவுடன் இந்திய அரசு ஒரு உடன்பாட்டை எட்டிய பிறகு, ஷேக் அப்துல்லாவுக்குத் திரும்புவதற்கு வழி வகுக்கும் பொருட்டு 1975 இல் அவர் தனது முதல்வர் பதவியை ராஜினாமா செய்தார். இது பலராலாலும் பாராட்டப்பட்டது.

சுயசரிதை
--------

செப்டம்பர் 1992 இல் வெளியிடப்பட்ட அவரது சுயசரிதையான *மை லைஃப் அண்ட் டைம்ஸில்*, கொய்ட் காஷ்மீர் இயக்கத்தின் மூலம் சமஸ்தானத்தில் முடியாட்சி என்ற நுகத்தை தூக்கி எறிய காஷ்மீரிகளின் போராட்டம் பற்றிய சுவாரஸ்யமான வரலாற்று விவரங்களை காசிம் வழங்கியுள்ளார். அத்துடன் பாகிஸ்தானுடன் இணைவதைத் தேர்ந்தெடுப்பதை விட இந்தியாவுடன் இணைவதற்கான பிரச்சினையின் பின்னணி குறித்தும் குறிப்பிட்டுள்ளார்.

குடும்பம்
---------

மீர் காசிமிற்கு மரியம் பேகம் என்ற மனைவியும், டாக்டர் சஜ்ஜத் ஹுசைன், மீர் ஜாவேத் என்ற இரண்டு மகன்கள் மற்றும் இரண்டு மகள்களும் உள்ளனர்.

இறப்பு
------

காசிம் தனது 83வது வயதில் 12 டிசம்பர் 2004 அன்று புது தில்லியில் இந்தியா கேட் அருகே ஆம்புலன்ஸில் இறந்தார். அவரது விருப்பத்திற்கு இணங்க, அவர் பிறந்த கிராமமான காஷ்மீரில் உள்ள தூருவில் அடக்கம் செய்யப்பட்டார்.

பத்ம பூஷன்
----------

2005 ஆம் ஆண்டு இந்திய குடியரசுத் தலைவர் ஏபிஜே அப்துல் கலாம் அவர்களால் இந்தியாவின் மூன்றாவது உயரிய குடிமகன் விருதான பத்ம பூசண் அவருக்கு மரணத்திற்குப் பின் வழங்கப்பட்டது.

மேற்கோள்கள்
-----------




1. ↑
2. ↑
**எம். எல். ஏ** என்பது 1957 ஆம் ஆண்டு வெளியான இந்திய தெலுங்கு மொழி சமூக அரசியல் திரைப்படமாகும். கே. பி. திலக் இயக்கியிருந்தார்.  திரைப்படத்தில் கேபி திலக்கே தயாரித்தும் இருந்தார்.

இப்படம் எம். எல். ஏ என்ற தலைப்பிலேயே தமிழில் மொழிமாற்றம் செய்யப்பட்டு 1957ல் வெளியானது.

நடிகர்கள்
---------

* ஜக்கையா - தாஸ்
* சாவித்திரி - நிர்மலா
* கும்மடி - தாமோதரன்
* இரமண மூர்த்தி - ரமேஷ்
* கிரிஜா - கமலா
* இரமண ரெட்டி
* நாகபூசணம்

திரை முக்கியத்துவம்
-------------------

இத்திரைப்படம் நடிகர் ஜே.வி. ரமண மூர்த்தியின் முதல் படம் ஆகும். பின்னணி பாடகி எஸ்.ஜானகி பாடிய முதல் படம். அவரது முதல் பாடல் 'நீ ஆசா அடியாசா லம்படோல்லா ராம்தாசா'‌ என்பதாகும்

இசை
---

ஆருத்ராவின் பாடல் வரிகளுக்கு, பெண்டியால நாகேஸ்வரராவ் இசை அமைத்துள்ளார். கன்டசாலா, எஸ். ஜானகி, பி. சுசீலா, மாதவப்பெட்டி சத்யம், ஜிக்கி, ஏ.எம்.ராஜா ஆகியோர் பின்னணி பாடியிருந்தனர்.

ஆதாரங்கள்
---------

1. 1 2  M. L. Narasimham. "M.L.A (1957)". *The Hindu*.

வெளி இணைப்புகள்
---------------

* இணையதள திரைப்பட தரவுத்தளத்தில் *எம். எல். ஏ (1957 திரைப்படம்)*
* யூடியூபில் Kaaman kandu mogam - A song sung by பி. பி. ஸ்ரீனிவாஸ் and ஜிக்கி from the dubbed Tamil version.
**சுபாட்டிபை** ( ஆங்கில மொழி: Spotify / ˈspɒtɪfaɪ / ; சுவீடிய மொழி: [ˈspɔ̂tːɪfaj] ) ஒரு ஊடக ஓடை மற்றும் ஊடக சேவை வழங்கும் நிறுவனம் ஆகும். இது 23 ஏப்ரல் 2006 இல் டேனியல் ஏக் மற்றும் மார்ட்டின் லோரென்ட்ஸனால் நிறுவப்பட்டது. இது உலகின் மிகப்பெரிய இசை ஓடை சேவை வழங்குநர்களில் ஒன்றாகும். ஜூன் 2021 நிலவரப்படி 165 மில்லியன் பணம் செலுத்தும் சந்தாதாரர்கள் உட்பட 365 மில்லியனுக்கும் அதிகமான மாதாந்திர பயனர்கள் உள்ளனர்.

சுபாட்டிபை 70 மில்லியனுக்கும் அதிகமான பாடல்கள் மற்றும் வலையொளிகளை வழங்குகிறது. இதன் அடிப்படை அம்சங்கள் இலவசமாக வழங்கப்படுகின்றன. அதே நேரத்தில் இணைய இணைப்பு இல்லாமல் கேட்பது மற்றும் விளம்பரம் இல்லாமல் கேட்பது போன்ற கூடுதல் அம்சங்கள் கட்டணச் சந்தாக்கள் மூலம் வழங்கப்படுகின்றன. பயனர்கள் கலைஞர், ஆல்பம் அல்லது வகையின் அடிப்படையில் இசையைத் தேடலாம், மேலும் ஓடைப் பட்டியல்களை உருவாக்கலாம், திருத்தலாம் மற்றும் பகிரலாம்.

 டேனியல் ஏக் 2010 இல் Spotify ஊழியர்களிடம் உரையாற்றுகிறார்

மேற்கோள்கள்
-----------

1. ↑  "20-F". *20-F*. பார்க்கப்பட்ட நாள் 13 March 2021.
2. 1 2  "About us". *Spotify*. பார்க்கப்பட்ட நாள் 29 June 2021.
3. ↑  "Spotify UK revenues surge to almost £190m as mobile subscriptions take off". *the Guardian* (in ஆங்கிலம்). 2016-10-14. பார்க்கப்பட்ட நாள் 2021-08-06.
4. 1 2  "Company Info". *Spotify For the Record*. 30 June 2020. பார்க்கப்பட்ட நாள் 9 October 2020.